KOMISIJOS REGLAMENTAS (EB) Nr. 1038/2008
2008 m. spalio 22 d.
kuriuo iš dalies keičiamos Tarybos reglamento (EB) Nr. 40/2008 nuostatos dėl TJTT IIa ir IV zonų EB vandenyse leidžiamo sužvejoti atlantinių šprotų išteklių kiekio ribojimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2008 m. sausio 16 d. Tarybos reglamentą (EB) Nr. 40/2008, nustatantį 2008 metams Bendrijos vandenyse ir Bendrijos laivams vandenyse, kuriuose reikalaujama nustatyti žvejybos apribojimus, taikomas tam tikrų žuvų išteklių ir žuvų išteklių grupių žvejybos galimybes ir susijusias sąlygas (1), ypač į jo 5 straipsnio 5 dalį,
kadangi:
(1)
Reglamento (EB) Nr. 40/2008 IA priede nustatyti laikini TJTT IIa ir IV zonose leidžiamo sužvejoti atlantinių šprotų kiekio apribojimai.
(2)
Pagal to reglamento 5 straipsnio 5 dalį Komisija, atsižvelgdama į mokslinę informaciją, surinktą per 2008 m. pirmąjį pusmetį, gali persvarstyti leidžiamo sužvejoti žuvų kiekio apribojimus.
(3)
Atsižvelgiant į 2008 m. pirmoje pusėje surinktą mokslinę informaciją reikėtų patikslinti minėtose zonose leidžiamo sužvejoti atlantinių šprotų kiekio apribojimus.
(4)
Atlantinis šprotas - tai trumpai gyvenančių žuvų rūšis. Todėl bendro leidžiamo sužvejoti kiekio (BLSK) apribojimai turėtų įsigalioti kuo greičiau, siekiant išvengti delsos, kad nebūtų pereikvoti šių žuvų ištekliai.
(5)
Todėl reikėtų atitinkamai iš dalies pakeisti Reglamento (EB) Nr. 40/2008 IA priedą.
(6)
Šiame reglamente numatytos priemonės atitinka Žuvininkystės ir akvakultūros komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 40/2008 IA priedas iš dalies keičiamas pagal šio reglamento priedą.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2008 m. spalio 22 d.